Opprørere: Dette er det syriske regimets nye skrekkvåpen
Opprørstalsmannen Abu Al-Zayn al-Homsi forteller om bombing av byen med raketter, helikoptre og kampfly fra det syriske regimet. Siden 2011 har president Bashar al-Assad kriget mot sitt eget folk. Opprørstalsmannen forteller at helikoptrene slipper 200 kilo tunge tønner fylt med sprengstoffet TNT, olje og spikre. Når de treffer bakken rammer de med dødelig kraft. - Det er en grusom og overdøvende lyd, når de treffer bakken, sier al-Homsi til VG Nett. Andre opposisjonsaktivister har beskrevet liknende bombing i storbyen overfor CNN. Blant annet skal søndag en barnehage ha blitt utslettet under et liknende angrep. Al-Homsi hevder selv å ha vært øyenvitne til dødstaktikken.I tillegg til CNN har også storavisene Sydney Morning Herald i Australia og Daily Telegraph i England omtalt dødstaktikken. Ifølge opprørerne brukes våpenet bevisst mot sivile. Byen Homs har de siste månedene vært fysisk omringet av diktatoren Bashar al-Assads styrker. - Vi er fortsatt omringet. Ingenting slipper inn. Hverken medisiner, mat eller andre livsnødvendighter, raser opprørstalsmannen Abu Al-Zayn al-Homsi.Situasjonen i Syria blir stadig mer fastlåst og de humanitære problemene vokser. Samtidig er det internasjonale samfunnet handlingslammet. Clinton sa etter samtaler med president Vladimir Putin og utenriksminister Sergej Lavrov i Vladivostok øst i Russland søndag at det ikke ble gjort særlig framgang i Syria-spørsmålet. Men amerikanerne vil fortsatt samarbeide m ed russerne om en ny FN-resolusjon, tilføyde hun. - Vi må være realistiske, vi har ulikt syn på Syria, og slik vil det kanskje fortsatt være, framholdt den amerikanske utenriksministeren. Men hun understreket at det ikke er noen vits i å fremme et «tannløst» nytt resolusjonsforslag. - Det er ikke noe poeng i å vedta en resolusjon som mangler tenner, fordi vi har sett gang på gang at den syriske presidenten Bashar al-Assad bare lukker øynene. Han fortsetter å angripe sitt eget folk, sa Clinton. Hun oppfordret samtidig Japan og Kina til å senke temperaturen i striden om øyer som begge land gjør krav på. Clinton tok opp spørsmålet på toppmøtet i samarbeidsorganisasjonen for Asia-Stillehavsområdet APEC i Vladivostok lengst øst i Russland i helgen.
Opprørereren Abu Al-Zayn al-Homsi i Homs forteller om det syriske regimets nye dødstaktikk.